กระทรวงมหาดไทย และกระทรวงการต่างประเทศ จัดเตรียมชุดค้นหาและกู้ภัย รวมถึงทีมแพทย์ ช่วยเหลือคนไทยจากเหตุแผ่นดินไหวที่ประเทศ ตุรกีและซีเรีย ขณะนี้อยู่ระหว่างรวบรวมตัวเลขผู้ได้รับผลกระทบ
นายนริศ? ขำนุรักษ์ รัฐมนตรีช่วยว่าการกระทรวงมหาดไทย กล่าวถึงกรณีเกิดแผ่นดินไหวที่ประเทศ ตุรกีและซีเรีย ว่าหลังกระทรวงการต่างประเทศได้ร้องขอมา กรมป้องกันและบรรเทาสาธารณภัย กระทรวงมหาดไทย ได้จัดชุดค้นหาและกู้ภัย รวมถึงทีมแพทย์จากกรุงเทพมหานครไว้พร้อมแล้ว ซึ่งรัฐบาลมีความห่วงใยต่อเหตุการณ์ที่เกิดขึ้น เนื่องจากเป็นเหตุการณ์ที่มีความรุนแรง และมีพื้นที่ได้รับผลกระทบเป็นวงกว้าง ต้องเร่งค้นหาประชาชนอีกหลายพันคน ขณะนี้ยังไม่ได้รับรายงานว่ามีคนไทยในประเทศตุรกีได้รับผลกระทบจำนวนเท่าใด ซึ่งอยู่ในระหว่างการรวบรวมตัวเลข แต่หากมีรายงานและมีการร้องขอ ก็จัดเตรียมการให้ความช่วยเหลือไว้พร้อมแล้วด้านนายดอน ปรมัตถ์วินัย รองนายกรัฐมนตรี เเละรัฐมนตรีว่าการกระทรวงการต่างประเทศ กล่าวถึงการให้ความช่วยเหลือคนไทยว่า หาทางช่วยเหลือและหาข้อมูลอยู่ เพราะขณะนี้ได้รับความเดือดร้อนเป็นจำนวนมาก